30. schôdza NR SR - 2.deň - B. popoludní
Dátum: 2018-03-26
Poslanec: Marček, Peter (-)
Druh vystúpenia: Vystúpenie v rozprave

202. Pardon, ale chcel som, aby ten zbabelec bol tu. Ospravedlňujem sa, som troška, slušne povedané ľudovo, vytočený, lebo taký človek jak Matovič, ja keď som prišiel do tohto parlamentu, ja som bol v šoku, prekvapený prvý mesiac, druhý, tretí, hovorím, toto nie je normálne, ako môže taký človek, jak je Matovič, vystúpiť tak, ako vystúpil. Tam pani poslankyni, myslím, Vaľová alebo kto to bol, povedal, že vy ste tak škaredá a odporná, že váš obraz by som si zavesil tam a tam a neviem čo. (Reakcia z pléna.) Prosím vás pekne, neskáčte mi do reči. Eštebákov, vôbec tuná by nemali ani sedieť, takí ľudia jak vy by tu nemali sedieť. (Potlesk.) Hanbite sa, že vôbec vy ste si tu sadli do tohto parlamentu! V siedmej strane! (Reakcia z pléna. Prerušenie vystúpenia predsedajúcim.) Bugár, Béla, podpredseda NR SR 203. Pán poslanec. Nebuďte nervózny. Marček, Peter, poslanec NR SR 204. Prosím vás pekne, ja mám svoj prejav, vy buďte, buďte ticho. (Reakcia z pléna. Prerušenie vystúpenia predsedajúcim.) Bugár, Béla, podpredseda NR SR 205. Dva dni. Marček, Peter, poslanec NR SR 206. A to ešte nehovorím o tom, k tomu Matovičovi ešte dodám iba jednu vec. Človek, ktorý nahráva svojich ľudí, partnerov, s ktorými rokuje, hovorí o 60 miliónoch... (Reakcia z pléna.) Vy buďte ticho, LGBT! Človek... (Prerušenie vystúpenia predsedajúcim.) Bugár, Béla, podpredseda NR SR 207. Páni poslanci z opozície! Marček, Peter, poslanec NR SR 208. Dajte si ženské šaty a seďte tam. Bugár, Béla, podpredseda NR SR 209. (Nasledujúci text hovorený súbežne s rečníkom.) Páni poslanci! Pani poslankyňa Cigániková, naučte sa normálne správať. Naučte sa. Nie ste v krčme. Lebo to isté robil pán poslanec... (Reakcie z pléna.) Marček, Peter, poslanec NR SR 210. (Nasledujúci text hovorený súbežne s predsedajúcim.) Čo to je?! Čo mi skáčete do reči? Ja som vám skákal do reči? Buzík. (Reakcie z pléna.) To mi môžeš dať na môj zadok. Bugár, Béla, podpredseda NR SR 211. Pán poslanec... Zastavte, zastavte minutáž. (Reakcie z pléna.) Páni poslanci, hlavne pani poslankyňa Cigániková, možnože sa cítite v krčme, ale toto krčma nie je, slovo nemáte! Marček, Peter, poslanec NR SR 212. (Nasledujúci text hovorený súbežne s predsedajúcim.) Červené gaťky, prosím vás. Červené gaťky, dajte si ich dole. (Reakcie z pléna.) Prosím vás pekne, necháte ma hovoriť, dáma? (Reakcie z pléna.) Bugár, Béla, podpredseda NR SR 213. (Nasledujúci text hovorený súbežne s rečníkom.) Vaši poslanci takisto, vaši poslanci takisto osočovali napríklad aj poslancov, pána, aj poslancov, ktorí vystúpili z klubu. Vystúpili z klubu od Kollára. (Reakcie z pléna.) Takže nech sa páči. Marček, Peter, poslanec NR SR 214. Ďalší sa ozval - americký agent. Americký agent. (Reakcie z pléna. Prerušenie vystúpenia predsedajúcim.) Bugár, Béla, podpredseda NR SR 215. Páni poslanci z opozície, preruším rokovanie. Marček, Peter, poslanec NR SR 216. Môžem hovoriť konečne? (Reakcia z pléna. Prerušenie vystúpenia predsedajúcim.) Bugár, Béla, podpredseda NR SR 217. Pán poslanec Baránik, ešte raz a vykážem vás z rokovania. Marček, Peter, poslanec NR SR 218. Ja neviem, prečo mi ide čas. Môžem hovoriť? Bugár, Béla, podpredseda NR SR 219. Nech sa páči. Marček, Peter, poslanec NR SR 220. Takže začnem asi takto. Vyjadril som sa k týmto dvom pánom, aj k tomu tam, čo tam odpočúval svojich kolegov a novinárov. Tí sú ticho teraz a stále boli ticho pri ich vystúpení, raz má hrubé črevo, raz má to, ale zrazu je zdravý jak včielka, jak všetko, lieta, rozpráva. Ale začnem môj prejav, prosím vás pekne, ktorý som chcel povedať, a vidím, že teraz, bol som rozhodnutý, že nezahlasujem za toto programové... (Reakcie z pléna.) Ja vám, ja vám prečítam, tu mám môj program a viete čo, ja aj nezahlasujem naschvál, aby som mohol zažalovať tých dvoch pánov, ktorí to povedali, pán Galko a pán Matovič, že my traja sme kúpení. To povedal aj pán Kollár, keď nás vylúčil a keď povedal, že ideme za 2 mil. do SIET-e. To povedal aj pán Sulík, že 5 mil. dostaneme za to, že prestúpime do SIET-e. Zaujímavé, že sa nič také nestalo. Takže teraz k tomu môjmu prejavu. Začnem teda slušne. Vážené pani poslankyne, vážení páni poslanci, úvodom vám chcem hneď povedať, že nebudem hlasovať za a nepodporím svojím hlasom vládu pána Pellegriniho. Zároveň však chcem vysvetliť aj dôvody, prečo som sa takto rozhodol. Potom si to môžete prečítať, mám to rozmnožené. (Smiech v sále.) Z môjho pohľadu a pri súčasnej politickej situácii neexistuje zrozumiteľnejšie riešenie ako vláda súčasnej koalície. Pevne dúfam, že vláda pána Pellegriniho dôveru získa. Väčšinu ministrov osobne poznám a majú moju dôveru. S mnohými som dokonca priateľ, dôverujem im a vážim si ich. Celú vládu ako celok považujem za profesionálnu, skúsenú, odborne zdatnú a schopnú zabezpečiť riadne vedenie Slovenska. Neviem si predstaviť lepšiu. Som však nezávislým poslancom, nemusím sa riadiť žiadnym straníckym príkazom. Takúto výhodu nemá 90 % z vás ani v koalícii, ani v opozícii. Nie ste nezávislí, ste závislí. Mňa neriadia žiadne palce hore, dole, cieľom môjho hlasovania je stabilita. Vznik inej vlády zloženej z opozičných strán jednak je nemožný, ale hlavne by to bola vláda nekoncepčná, neprofesionálna, amatérska a čo je najhoršie, vláda neslovenská. Bola by to tragédia pre Slovensko. Verte mi, že poznám osobné a choré ciele jednotlivých lídrov a ich kolegov. Poznám pozadie ich financovania a ich ciele. Opozičná vláda by ľudí zotročila a Slovensku uškodila. Kde je bývalý manžel opozičnej poslankyne pani Nicholsonovej? Kto ho dnes brífuje, aby sa po návrate späť umne pustil do rozvracania Slovenskej republiky? Koľko ľudí musíte ešte zabiť, aby sa nepokoje podarilo rozšíriť po celej Európe? Opoziční poslanci, ale hlavne časť obyvateľov však dosť nahlas vyslovila podozrenie, že je súčasná koalícia schopná vládnuť. Ja si myslím, že áno. Dokonca v to dúfam, lebo pri tom, ako poznám podstaty súčasnej opozície, sa reálne bojím o budúcnosť Slovenska. O tom, že je to tak, je ale potrebné presvedčiť nie mňa, je treba presvedčiť občanov. Koalícia musí jasne a jednoznačne dokázať celému národu, že je jednotná a silná a schopná krajinu viesť až do konca volebného obdobia. Že sa nespolieha na hlasy poslancov nezaradených. Iba vtedy sa tieto spory konečne skončia. Ak by som hlasoval za a na mojom hlase by stála stabilita koalície, bola by to zlá správa pre všetkých. Pre občanov, pre koalíciu, v konečnom dôsledku aj pre mňa osobne. Stal by som sa proti princípom demokracie jazýčkom na váhe pravdy. Koalícia ale na to, aby vládla, nesmie byť závislá na mojom hlase. Dúfam, že ani nebude a všetkých nás koalícia presvedčí, že vládny program, ktorý občanom predstavila pred dvoma rokmi, dokončí, udrží skupinu V4 a priateľské vzťahy s Rakúskom aj Ukrajinou, že sa postaví proti sankciám voči Rusku, ktoré škodia celej Európe a prospievajú len Amerike. Ak sa to koalícii nepodarí, jej vláda padne. Laborovanie a politické špekulácie nepomôžu. Môj hlas proti je vašou najväčšou podporou. Dúfam, že presne pochopíte, čo je hodnotou tejto politickej obštrukcie. Vy povedať pravdu ako vládnuca koalícia nemôžete a opozícia ju povedať nemôže tiež, lebo je zapredaná. Ja však mám nezávislý hlas. Dúfam, že ho budú počuť v každom štáte Európskej únie, kde sa kumuluje napätie organizované najmä z radov tretieho sektora financovaného zo zdrojov odporcov Európskej únie. Páni poslanci z vládnej koalície, prajem vám a celej krajine, celému Slovensku, aby ste dokázali, že moc, ktorá vám bude zverená, je v rukách silných a vlasteneckých, ktoré ochránia Slovensko pred blížiacimi sa útokmi zo strany Spojených štátov amerických na integritu Európskej únie. Pán Boh nám v tom pomáhaj! Ďakujem za pozornosť.